เซี่ยงไฮ้คอมโพสิตปิดบวก 12.62 จุด ขณะภูมิภาคอ่อนตัว
เซี่ยงไฮ้คอมโพสิตปิดบวก 12.62 จุด ขณะภูมิภาคอ่อนตัว
24 ก.ค. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวสูงขึ้น โดยดัชนีเซี่ยงไฮ้คอมโพสิตบวก 12.62 จุด หรือ 0.39% ปิดที่ 3,250.60 จุด  ภายหลังจากที่กองทุนการเงินระหว่างประเทศ (IMF) ได้ปรับเพิ่มคาดการณ์การขยายตัวของเศรษฐกิจจีนในปี 2560 และ 2561
IMF ได้ปรับเพิ่มคาดการณ์การขยายตัวของเศรษฐกิจจีนในปี 2560 และปี 2561 ขึ้นสู่ระดับ 6.7% และ 6.4% ตามลำดับ
รายงานแนวโน้มเศรษฐกิจโลก (World Economic Outlook) ของ IMF สะท้อนให้เห็นถึงความแข็งแกร่งของเศรษฐกิจจีนในช่วงไตรมาสแรก โดยได้แรงหนุนจากการผ่อนคลายนโยบาย และการปฏิรูปฝั่งอุปทาน ซึ่งรวมถึงความพยายามในการลดกำลังผลิตส่วนเกินในภาคอุตสาหกรรม